27.12.2022
SK
Úradný vestník Európskej únie
C 493/323 Streda 8. júna 2022
Text predložený Komisiou
Pozmeňujúci návrh
Pri príprave správy Komisia zváži všetky faktory, ktoré prispievajú k nákladovo efektívnemu pokroku pri dosahovaní klimatickej neutrality do roku 2050.
Medzi tieto faktory patrí využívanie vozidiel s nulovými a nízkymi emisiami, pokrok pri dosahovaní cieľov zavádzania infraštruktúry nabíjacích a čerpa­ cích staníc podľa požiadaviek nariadenia o infraštruktúre pre alternatívne palivá, potenciálny prínos inovačných technológií a udržateľných alternatívnych palív s cieľom dosiahnuť klimaticky neutrálnu mobilitu, vplyv na spotrebiteľov, pokrok v oblasti sociálneho dialógu, ako aj aspekty zamerané na ďalšie uľahčenie hospodársky životaschopného a sociálne spravodlivé­ ho prechodu na cestnú mobilitu s nulovými emisiami.
Pri príprave správy Komisia zváži všetky faktory, ktoré prispievajú k nákladovo efektívnemu pokroku pri dosahovaní klimatickej neutrality do roku 2050.
Medzi tieto faktory patrí:
a) pokrok v zavádzaní vozidiel s nulovými a nízkymi emisiami a v ich cenovej dostupnosti a energetickej účinnosti;
b) vplyv na spotrebiteľov najmä s nízkymi a strednými príjmami a tempo zavádzania vozidiel s nulovými a nízkymi emisiami v týchto spotrebiteľských segmentoch, ako aj dostupnosť a rozsah opatrení na úrovni Únie, členských štátov a na miestnej úrovni na podporu tohto zavádzania;
c) trh s ojazdenými vozidlami;
d) pokrok pri dosahovaní dostatočného zavádzania infraštruk­ túry verejných a súkromných nabíjacích a čerpacích staníc, okrem iného aj vrátane pokroku pri dosahovaní cieľov podľa požiadaviek nariadenia o infraštruktúre pre alterna­ tívne palivá a smernice Európskeho parlamentu a Rady 2010/31/EÚ (1a);
e) pokrok pri zvyšovaní objemu energie z obnoviteľných zdrojov v Únii v súlade so smernicou (EÚ) 2018/2001;
f) potenciálny prínos inovačných technológií a udržateľných alternatívnych palív vrátane syntetických palív k dosiahnutiu klimaticky neutrálnej mobility;
g) emisie počas životného cyklu nových osobných automobilov a nových ľahkých úžitkových vozidiel uvedených na trh s použitím metodiky prijatej podľa článku 7 ods.
10